1. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 196 της 14/30 Μαρτ. 1953 Περί συστάσεως Κεντρικής Επιτροπής Παραγωγικότητος. Έχον υπ’ όψει: α)το άρθρ. 2 παρ. 3 του Α.Ν. 761/1948 «περί συντονισμού της εκτελέσεως του σχεδίου Ανασυγκροτήσεως της Χώρας», β)Την από 24 Ιουν. 1949 προγραμματικήν Σύμβασιν Τεχνικής Βοηθείας, την συνομολογηθείσαν μεταξύ Ελληνικής Κυβερνήσεως και ΑΔΟΣ, γ)την υπ’ αριθ. 25298 από 29 Μαρτ. 1950 απόφασιν Προέδρου Κυβερνήσεως και Υπουργού Συντονισμού «περί συστάσεως παρά τω Υπουργείω Συντονισμού Υπηρεσίας Τεχνικής Βοηθείας», δ)την υπ’ αριθ. 15418 από 26 Φεβρ. 1953 απόφασιν Προέδρου Κυβερνήσεως και Υπουργού Συντονισμού, αφορώσαν την συγκρότησιν της Κεντρικής Επιτροπής Τεχνικής Βοηθείας, ε)τας υπ’ αριθ. 5 και 6 από 12.2.53 και 23.2.53 γνωμοδοτήσεις της Κεντρικής Επιτροπής Τεχνικής Βοηθείας περί συστάσεως Κέντρου Παραγωγικότητος, αποφασίζει: Ι. Συνιστά Κεντρικήν Επιτροπήν Παραγωγικότητος αποτελουμένην εκ: 1)Των μελών της Κεντρ. Επιτροπής Τεχνικής Βοηθείας. 2)1 αντιπροσώπου της Γενικής Συνομοσπονδίας Εργατών Ελλάδος. 3)1 αντιπροσώπου της Πανελληνίου Συνομοσπονδίας Ενώσεως Γεωργικών Συνεταιρισμών. 4)1 αντιπροσώπου των Τραπεζών. 5)1 αντιπροσώπου του Συνδέσμου των Βιομηχάνων. 6)1 αντιπροσώπου του Βιοτεχνικού Επιμελητηρίου Αθηνών 7)1 αντιπροσώπου του Τεχνικού Επιμελητηρίου της Ελλάδος. 8)1 αντιπροσώπου του Εμπορικού και Βιομηχανικού Επιμελητηρίου Αθηνών. 9)Μέχρι δύο προσώπων ανεγνωρισμένου κύρους και αρμοδιότητος επί ζητημάτων παραγωγικότητος, οριζομένων υπό του Υπουργού Συντονισμού. Πρόεδρος της Κεντρικής Επιτροπής Κέντρου Παραγωγικότητος ορίζεται ο Πρόεδρος της Κεντρικής Επιτροπής Τεχνικής Βοηθείας, Εισηγητής δε ο Διευθυντής της υπηρεσίας της Τεχνικής Βοηθείας. Οι ως άνω αντιπρόσωποι ορίζονται υπό των ιδίων αυτών οργανώσεων, ο αντιπρόσωπος δε των Τραπεζών ορίζεται υπό του Διοικητού της Τραπέζης της Ελλάδος. ΙΙ. Η Κεντρική Επιτροπή Παραγωγικότητος έχει ως έργον τον συντονισμόν των εις τους διαφόρους τομείς καταβαλλομένων ενεργειών δια την επίτευξιν ανωτέρου επιπέδου παραγωγικότητος και ιδία την συνδυασμένην ενέργειαν επί του τεχνικού οικονομικού και κοινωνικού τομέως εις τρόπον ώστε να επιτυγχάνεται όσον το δυνατόν ανωτέρα χρησιμοποίησις των ανθρωπίνων, φυσικών, βιομηχανικών τεχνικών και παραγωγικών εν γένει δυνάμεων της χώρας δια την εξύψωσιν του βιοτικού επιπέδου. ΙΙΙ.Την πραγματοποίησιν του ανωτέρω σκοπού η Κεντρική Επιτροπή Παραγωγικότητος επιδιώκει δια των κάτωθι κυρίως μέσων: 1.Μελέτης και εφαρμογής βελτιωμένων μεθόδων παραγωγής και διανομής αγαθών. Αι μέθοδοι αύται θ’ αναφέρωνται τόσον εις την τεχνολογίαν όσον και την διοίκησιν, τους οικονομικούς και τους κοινωνιολογικούς παράγοντας τους επιδρώντας επί της παραγωγικότητος. 2.Συγκεντρώσεως και ταξινομήσεως τεχνικών δημοσιευμάτων και εγγράφων, επισήμων και μη, αναφερομένων εις την παραγωγικότητα, τας μεθόδους παραγωγής και την επ’ αυτών εφηρμοσμένην έρευναν, ως και της ανταλλαγής των ως άνω δημοσιευμάτων και εγγράφων μεθ’ ετέρων παρομοίων αλλοδαπών Κέντρων. (Αντί για τη σελ. 789(α) Σελ. 789(β) Τεύχος 1432 Σελ. 41 Κέντρο Παραγωγικότητας 13.Ξ.δ.1 3.Δημοσιεύσεως πρωτοτύπων ή εκ μεταφράσεων εργασιών, τεχνικής, οικονομικής και κοινωνιολογικής φύσεως, αναφερομένων εις την παραγωγικότητα ή την βελτίωσιν των μεθόδων και όρων της παραγωγής και της διανομής. 4.Παροχής διαθεσίμων τεχνικών πληροφοριών εις Αρχάς, νομικά πρόσωπα ή ιδιώτας, τη αιτήσει των. 5.Διαδόσεως της γνώσεως της παραγωγικότητος και των βελτιωμένων μεθόδων παραγωγής δια κινηματογραφικών ταινιών, ιδίας ή ξένης κατασκευής, δια διαλέξεων, εκθέσεων, συνεδρίων ραδιοφωνικών εκπομπών και καταλλήλων διαφημίσεων. 6.Εισαγωγής της γνώσεως της παραγωγικότητος εις την μέσην και ανωτέραν εκπαίδευσιν, ως και τους βιομηχανικούς και γεωργικούς τομείς της Χώρας. 7.Οργανώσεως αποστολών Τεχνικής Βοηθείας και επισκέψεων εις τα εθνικά κέντρα παραγωγής ή διανομής. 8.Συμμετοχής εις Σχέδια Εφηρμοσμένης Ερεύνης, από κοινού μετ’ άλλων Ευρωπαϊκών Χωρών, των Ηνωμένων Πολιτειών Αμερικής και του Καναδά. Η δια της παρούσης συνιστωμένη Κεντρική Επιτροπή Παραγωγικότητος έχει χαρακτήρα προσωρινόν μέχρι της δια νομοθετικού μέτρου ρυθμίσεως της συστάσεως του Κέντρου Παραγωγικότητος. Τα δια τη εφαρμογήν των ανωτέρω μέτρα, πάσα σχετική προς την παρούσαν ενέργεια ή λεπτομέρεια και τα της λειτουργίας εν γένει της Κεντρικής Επιτροπής Παραγωγικότητος, ως και τα της συστάσεως υποεπιτροπής παρ’ αυτή ρυθμίζονται δι’ αποφάσεως του Υπουργού Συντονισμού. Εκδόσαν προς τούτο την υπ’ αριθ. 196 παρούσαν πράξιν του. 